Eurovision Song Contest 2000

Eurovision Song Contest 2000 var den 45. Eurovision Song Contest i rekkja, og vart arrangert den 13. mai i Stockholm i Sverige av di Charlotte Nilsson vann finalen i Jerusalem året før. Dette var andre gongen ESC vart arrangert i Stockholm, og fjerde gongen i Sverige. Programleiarane var Kattis Ahlström og Anders Lundin. Tevlinga vart vunnen av danske «Fly on the Wings of Love» av Olsen Brothers' som fekk 195 poeng.

Estland sitt bidrag, «Once in a Lifetime» av Ines var den store førehandsfavoritten dette året, og vart hylla av både presse og fans. Russland sitt bidrag, «Solo» av Alsou og debutanten Latvia sitt, «My star» av Brainstorm var også populære blant bookmakerane. Men så fort røystene byrja å tikka inn tok Danmark ei klår leiing, berre såvidt utfordra av toaren Russland. Latvia enda som nummer tre, og storfavoritten Estland måtte nøya seg med fjerdeplassen. Som forventa fekk Irland ein respektabel sjetteplass med balladen «Millenium of Love». 

Noreg sitt bidrag var jentegruppa Charmed med «My Heart Goes Boom». Dei enda på ellevteplass med 57 poeng. 

Som vanleg var nokre av bidraga kontroversielle. Deltakarane frå Israel vifta med israelske og syriske flagg som ein bodskap om fred mellom dei to landa, og to mannlege medlemer av gruppa kyssa kvarandre ein kort augneblink. Stefan Raab og Tyskland stod for det komiske innslaget i tevlinga. Refrenget i songen deira, Wadde Hadde Dudde Da? var laga frå tysk barnespråk. Sverige sin originale song, «When Spirits are Calling My Name» av Roger Pontare handla om kampen for urfolka sine rettar. Pontare hadde med seg både ein same, ein inuitt og ein indianar på scena, sistnemnte kledd i ei stor fjørdrakt, og ein del av songen inneheldt samisk joik. Den russiske delegasjonen ville ha Danmark diskvalifisert etter at Jørgen Olsen hadde brukt ein vocoder for å få røysta si til å høyrast elektrisk ut på eit vers av vinnarbidraget til Danmark, men EBU avviste klagen.

Marit Åslein presenterte dei norske røystene, medan Jostein Pedersen var kommentator.

Resultat

Røystegjeving 
Ifølgje konkurransereglane måtte alle landa bruke telefonavrøysting. Dei ti mest populære songane i kvart land fekk tildelt poeng i valørane 1–8, 10 og 12. Det kunne ikkje røystast meir enn tre gongar per telefon. I særskilde tilfelle der telefonavrøysting ikkje var teknisk gjennomførbart, kunne ein jury brukes i staden. Dette gjorde Latvia, Makedonia, Romania, Russland og Tyrkia. Kvart land hadde i tillegg ein reservejury på åtte personar som skulle brukes om telefonavrøystinga svikta, eller plutseleg ikkje kunne gjennomføres. Dette skjedde i Nederland, der telefonavrøystinga vart avlyst kort tid før finalen på grunn av fyrverkeriulykka i Enschede samme dag. Tavla er ordna etter stemmerekkefølgja i finalen.

12 poeng 
Kvart land ga 12 poeng til sin favoritt. Under er lista over landa som fekk 12 poeng i finalen:

Referansar

Kjelder 

Denne artikkelen er omsett frå «Eurovision Song Contest 2000» frå ,  den 13. april 2011.  
Informasjonen om det svenske bidraget When Spirits Are Calling My Name er henta frå När vindarna viskar mitt namn frå , den 13. april 2011.
 

Musikk i 2000
Eurovision Song Contest etter år